open-index/open-wikipedia-markdown huggingface dataset:
Ο Πλανήτης των Πιθήκων (τηλεοπτική σειρά)

Ο Πλανήτης των Πιθήκων είναι μια τηλεοπτική σειρά επιστημονικής φαντασίας, η οποία προβλήθηκε για πρώτη φορά στο αμερικανικό τηλεοπτικό κανάλι CBS το έτος 1974. Είναι βασισμένο στο ομώνυμο μυθιστόρημα του Πιέρ Μπουλ και στην ομότιτλη ταινία του 1968 και στις συνέχειες της, οι οποίες είναι σεναριακά εμπνευσμένες από το βιβλίο του Μπουλ. Ωστόσο είναι μια διαφορετική εκδοχή της ιστορίας του Μπουλ και δεν διαδραματίζεται στο ίδιο σύμπαν όπου διαδραματίζονται οι ταινίες γενικά.

## Ηθοποιοί και Χαρακτήρες
*Ρόντι Μακ Ντόουαλ ως ο Γκάλεν. Ο Ρόντι Μακ Ντόουαλ είχε προηγουμένως παίξει τον ρόλο του Σίζαρ και του Κορνήλιου στις κινηματογραφικές εκδόσεις. 
*Ρον Χάρπερ ως ο Συνταγματάρχης Άλαν Βίρντομ 
*Τζέιμς Νόφντον ως ο Μέιτζορ Πίτερ Μπερκ 
*Μαρκ Λενάρντ ως ο Στρατηγός Ούρκο (11 επεισόδια)
*Μπουθ Κόλμσν ως ο Σύμβουλος Ζάιους (6 επεισόδια)
*Τζον Χοΐτ ως ο Μπάρλοου (2 επεισόδια)
*Ζακλίν Σκοτ ως η Κίρα (1 επεισόδιο)

## Λίστα Επεισοδίων

## Παραγωγή
Συζητήσεις για μια τηλεοπτική σειρά του *Πλανήτη των Πιθήκων* γινόντουσαν από τον παραγωγό Άρθουρ Τζέικομπς ήδη από το 1971. Εξαιτίας της επιτυχίας των ταινιών μπήκαν «στον πάγο» με αποτέλεσμα να μην γίνουν ολοκλήρωση της ταινίας Μάχη για τον Πλανήτη των Πιθήκων στο πρώτο μισό του 1973.

## Παραπομπές


## Εξωτερικοί σύνδεσμοι
* 
* 

Κατηγορία:Ο Πλανήτης των Πιθήκων
Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές τοποθετημένες στο μέλλον
Κατηγορία:Τηλεοπτικές σειρές βασισμένες σε βιβλία
Κατηγορία:Τηλεοπτικές σειρές του CBS
Επιστροφή στον Πλανήτη των Πιθήκων (τηλεοπτική σειρά)

Η ***Επιστροφή στον Πλανήτη των Πιθήκων*** (αγγλικά: *Return to the Planet of the Apes*) είναι μια τηλεοπτική σειρά κινουμένων σχεδίων επιστημονικής φαντασίας, η οποία παράχθηκε από την DePatie-Freleng Enterprises, σε συνεργασία με την 20th Century Fox Television. Η σειρά αυτή βασίζεται στο βιβλίο Ο Πλανήτης των Πιθήκων, του Πιέρ Μπουλ, το οποίο είχε εμπνεύσει έως τότε πέντε ταινίες και μια τηλεοπτική σειρά. Η σειρά αυτή προβλήθηκε για πρώτη φορά στο αμερικανικό τηλεοπτικό κανάλι NBC το έτος 1975. Σε αντίθεση με την ταινία, τις συνέχειες της και την προηγούμενη τηλεοπτική σειρά, στην ταινία αυτήν οι πίθηκοι παρουσιάζονται ως μια πολύ προηγμένη τεχνολογικά κοινωνία, με προηγμένη τεχνολογία, με αυτοκίνητα, τηλεοράσεις και ταινίες, κάνοντας την έτσι πιο πιστή σεναριακά στο ομώνυμο μυθιστόρημα του Μπουλ και επίσης θυμίζοντας έτσι τις προηγούμενες ιδέες των παραγωγών για τις ταινίες τις αρχικής σειράς, οι οποίες δεν υλοποιήθηκαν λόγω των προβλημάτων υπολογισμού.

## Πλοκή
Όπως και η ταινία και η προηγούμενη τηλεοπτική σειρά, στην Επιστροφή στον Πλανήτη των Πιθήκων η ιστορία είναι γύρω από δυο αστροναύτες από τη Γη οι οποίοι ταξιδεύουν στο μέλλον και καταλήγουν σε έναν πλανήτη όπου κυβερνάται από εξελιγμένους νοήμονες πιθήκους ενώ οι άνθρωπο είναι σκλαβωμένοι σε αυτούς.

## Ηθοποιοί και Χαρακτήρες
*Ρίτσαρντ Μπλάκμπερν και Τομ Γουίλιαμς ως ο Μπιλ Χάντσον
*Χένρι Κόρντεν και Έντγουιν Μίλις ως ο Κορνήλιος
*Φίλιπα Χάρις ως η Ζίρα 
*Όστιν Στρόκερ ως ο Τζεφ Άλεν
*Ρίτσαρντ Μπλάκμπερν ως ο Δρ. Ζάιους

## Κριτική
Η σειρά αυτή επικρίθηκε για τον τρόπο παραγωγής της. Οι θεατές ένιωσαν ότι το γεγονός ότι δεν ήταν καλά στημένη η σειρά οπτικά (δηλ. έλλειψη κινήσεων των πιθήκων, κακοσχεδιασμένο background) και όλα αυτά την έκαναν τη σειρά χάλια.

## Παραπομπές


## Εξωτερικοί Σύνδεσμοι
*

Κατηγορία:Ο Πλανήτης των Πιθήκων
Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές κινουμένων σχεδίων
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές τοποθετημένες στο μέλλον
Κατηγορία:Τηλεοπτικές σειρές επιστημονικής φαντασίας κινουμένων σχεδίων
Κατηγορία:Τηλεοπτικές σειρές βασισμένες σε βιβλία
Κατηγορία:Τηλεοπτικές σειρές του NBC
Ο Πλανήτης των Πιθήκων (βιβλίο)

***Ο Πλανήτης των Πιθήκων*** (Πρωτότυπος τίτλος *La Planète des Singes*), γνωστό στα αγγλικά ως *Planet of the Apes*, είναι ο τίτλος ενός βιβλίου επιστημονικής φαντασίας του συγγραφέα Πιερ Μπουλ, που εκδόθηκε το έτος 1963. Το βιβλίο αυτό περιγράφει την ιστορία τριών αστροναυτών από τη Γη, οι οποίοι τρεις αστροναύτες, ταξιδεύοντας στο διάστημα, προσεγγίζουν έναν άγνωστο πλανήτη, ο οποίος βρίσκεται στην τροχιά του αστέρα Μπετελγκέζ, και στον οποίον μεγάλοι νοήμονες πίθηκοι εξουσιάζουν τον πλανήτη και οι άνθρωποι είναι σκλάβοι τους.

Το βιβλίο αυτό προσαρμόστηκε στον κινηματογράφο το 1968, με την ταινία ''Ο Πλανήτης των Πιθήκων''.

## Πλοκή
Στην ιστορία αυτή, δυο αστροναύτες ταξιδεύουν σε έναν πλανήτη, όπου κυβερνούν νοήμονες πίθηκοι.

## Χαρακτήρες
* Τζιν και Φιλιπς: ένα ζευγάρι χιμπατζήδων 
* Ουλισέ Μερού: ένας δημοσιογράφος 
* Ζοράμ και Ζανάμ: ένα ζευγάρι γοριλών
* Ζίρα: μια χιμπατζής επιστήμονας
* Κορνήλιος: ένας χιμπατζής αρχαιολόγος

## Προσαρμογές
Η ταινία αυτή προσαρμόστηκε στον κινηματογράφο το 1968, με την ταινία Ο Πλανήτης των Πιθήκων.Η ταινία αυτή ενέπνευσε ένα οκλόκληρο φρανσαΐζ, ονόματι Ο Πλανήτης των Πιθήκων. Ακολούθησαν πέντε συνέχειες της ταινίας αυτής, ένα ριμέικ, και μια επανεκκίνηση της σειράς, ονόματι Ο Πλανήτης των Πιθήκων: Η Εξέγερση, το έτος 2011.

## Παραπομπές


## Βιβλιογραφία
*  Includes cover gallery (σελ. 269).

## Εξωτερικοί σύνδεσμοι
* Πλανήτης των Πιθήκων στο isfdb.org

Κατηγορία:Γαλλικά μυθιστορήματα
Ο Πλανήτης των Πιθήκων
Κατηγορία:Μυθιστορήματα του 1963
Κατηγορία:Μυθιστορήματα που έγιναν βιντεοπαιχνίδια
Κατηγορία:Μυθιστορήματα που έγιναν ταινίες
Κατηγορία:Ο Πλανήτης των Πιθήκων
Τρικωμία Κάτω Αιγύπτου

Η **Τρικωμία** (*αρχαία αιγυπτιακά: Pȝ-3-dmỉ, μτφ : τρεις κώμες*) ήταν αρχαία ελληνιστική κώμη και χωριό της Κάτω Αιγύπτου και στη σημερινή Όαση Φαγιούμ. Η κώμη ανήκε στη μερίδα του Θεμίστου στον Αρσινοΐτη νομό, κοντά της βρισκόταν η κώμη Λαγίς. Στην αρχαία Αίγυπτο υπήρχε κι άλλη κώμη με το ίδιο όνομα η Τρικωμία Άνω Αιγύπτου στη νομή Ιερακόπολις. 

Από τη Τρικωμία έχουν βρεθεί πολλοί πάπυροι γραμμένοι στα αρχαία Ελληνικά. Σε έναν από αυτούς αναφέρεται η Φιλίστα και ο πατέρας της Λυσίας κρατικός λειτουργός, νομάρχης ή φρουρός των καλλιεργειών. Από μελέτη παπύρων ο πληθυσμός της κατά τη Πτολεμαϊκή περίοδο ήταν 331 φορολογούμενοι, 72 άντρες Έλληνες ενώ είχε και εξελληνισμένους Ιουδαίους κατοίκους. Σε αρκετούς φορολογικούς καταλόγους αναφέρεται μαζί με τη Λυσιμαχίς που πιθανών ήταν γειτονικά χωριά. 

## Παραπομπές


Κατηγορία:Πόλεις της Αρχαίας Αιγύπτου
Οικονομικές ενώσεις (διεθνείς)

Μια **οικονομική ένωση**, σε επίπεδο κρατών, δημιουργείται από τη θέσπιση μιας ενιαίας αγοράς σε συνάρτηση με μια τελωνειακή ένωση, μεταξύ των συμφωνούμενων κρατών. Ως επακόλουθο, οι συμμετέχοντες χώρες συμφωνούν στην θέσπιση μιας κοινής οικονομικής πολιτικής τόσο εσωτερικής όσο και εξωτερικής. Οι πολιτικές αυτές καθορίζουν τις ελευθερίες διακίνησης (αγοράς και πώλησης) προϊόντων και υπηρεσιών όπως επίσης των συντελεστών της παραγωγής (κεφάλαια και εργασία). Όταν σε μια **οικονομική ένωση** υιοθετείται ένα κοινό, ενιαίο νόμισμα τότε κάνουμε λόγο για Οικονομική και νομισματική ένωση.

Στόχοι της δημιουργίας τέτοιων συνεργασιών μεταξύ των συμμετεχόντων κρατών, είναι η αύξηση της αποδοτικότητας της οικονομίας καθώς και η εγκαθίδρυση στενότερων πολιτικών και πολιτισμικών δεσμών, με απώτερο σκοπό τη δημιουργία μιας ενιαίας κρατικής ομοσπονδιακής οντότητας.

## Οικονομικές ενώσεις ανά τον κόσμο

Κάθε νομισματική ένωση  υφίσταται υπό την αιγίδα μιας ευρύτερης **οικονομικής ένωσης**, και όχι αντίθετα.

Οι μεγαλύτερες οικονομικές ενώσεις στο πλανήτη μέχρι στιγμής, είναι:

* η Ευρωπαϊκή Ένωση (Ε.Ε.) (συμπεριλαμβανομένων των μικρο-κρατών της Ευρώπης)
* η Ευρασιατική Ένωση (Ε.Ο.Ε.)  , και
* η Οικονομική Ένωση Λατινικής Αμερικής (ΟΕΛΑ)

Ανάμεσα στους κόλπους των παραπάνω ενώσεων, συμπεριλαμβάνονται και πολλά μικροκράτη τα οποία τις περισσότερες φορές συνάπτουν ξεχωριστές οικονομικές συμφωνίες (όπως π.χ. το Σαν Μαρίνο, το Μονακό, το Λίχτενσταϊνκλπ) .

### Ενώσεις υπό δημιουργία
* Αραβική Τελωνειακή Ένωση (Α.Τ.Ε.) **2020**
* Αφρικανική Οικονομική Κοινότητα (Α.Ο.Κ.) **2023**

## Σημειώσεις και παραπομπές


Κατηγορία:Οικονομικές ενώσεις
Ρόμπερτ Σαπόλσκυ

Ο **Ρόμπερτ Σαπόλσκι** (*Robert Maurice Sapolsky*, γεννημένος το 1957) είναι Αμερικανός νευροενδοκρινολόγος, καθηγητής βιολογίας, νευροεπιστήμης, και νευροχειρουργικής στο Πανεπιστήμιο του Στάνφορντ, ερευνητής και συγγραφέας. Σήμερα είναι καθηγητής Βιολογικών Επιστημών, καθηγητής Νευρολογίας, Νευρολογικών Επιστημών και Νευροχειρουργικής στο Πανεπιστήμιο του Στάνφορντ. Επιπλέον, είναι ερευνητικός συνεργάτης στο Εθνικό Μουσείο της Κένυα. Ο Ρόμπερτ Σαπόλσκι θεωρεί ότι δεν υφίσταται *ελεύθερη θέληση*, εφ' όσον το άτομο δεν ορίζει το περιβάλλον του, τον εγκεφαλικό φαινότυπο και τα θεμελιώδη ενδοκρινολογικά του χαρακτηριστικά, όμως (ο Ρόμπερτ Σαπόλσκι) αποδέχεται ότι εντός προκαθορισμένων πλαισίων το κάθε άτομο με διαφορετική δυνατότητα-πιθανότητα δύναται να διαμορφώσει κάποια στοιχεία του. Έχει ασχοληθεί ιδιαίτερα με το άγχος κυρίως στο βιβλίο του "Why Zebras Don't Get Ulcers" αλλά και σε διαλέξεις του διαθέσιμες στο ευρύ κοινό.

## Πρώιμη ζωή και εκπαίδευση
Ο Σαπόλσκι γεννήθηκε στο Μπρούκλιν της Νέας Υόρκης από μετανάστες από την Ρωσία. Ο πατέρας του, Thomas Sapolsky, ήταν αρχιτέκτονας και πήγε στην Αμερική το 1919. Ο Ρόμπερτ μεγάλωσε ως Ορθόδοξος Εβραίος. Το ενδιαφέρον του για τα πρωτεύοντα δημιουργήθηκε όταν πήγε στο Μουσείο Φυσικής ιστορίας της Νέας Υόρκης. Από τότε διάβαζε τα πάντα και ήθελε να μάθει για τους ασημί γορίλες. Στην ηλικία των δώδεκα, έγραφε επιστολές θαυμαστών σε πρωτοπαθολόγους και είχε καταλήξει στο τι θα ακολουθούσε στην ζωή του. Παρακολούθησε το γυμνάσιο John Dewey και εκείνη την εποχή διάβαζε εγχειρίδια για το θέμα και δίδασκε ο ίδιος σουαχίλι.

Ο Σαπόλσκι είναι άθεος. Είπε στην ομιλία αποδοχής του για το βραβείο Emperor Has No Clothes, "Μεγάλωσα σε ένα Ορθόδοξο σπίτι και μεγάλωσα πιστά θρησκευόμενος μέχρι την ηλικία των δεκατριών περίπου. Στα εφηβικά μου χρόνια μια από τις καθοριστικές ενέργειες στη ζωή μου ήταν η απομάκρυνση μου από κάθε θρησκευτική πίστη».

Το 1978, ο Σαπόλσκι έλαβε το πτυχίο του, summa cum laude, στη βιολογική ανθρωπολογία από το Πανεπιστήμιο του Χάρβαρντ και στη συνέχεια πήγε στην Κένυα για να μελετήσει τις κοινωνικές συμπεριφορές των μπαμπουίνων στην άγρια φύση.

## Προσωπική ζωή
Ο Σαπόλσκι είναι παντρεμένος με τη Λίζα Σαπόλσκι, γιατρό νευροψυχολογίας. Έχουν δύο παιδιά. Ο Σαπόλσκι ήταν παθιασμένος ερασιτέχνης ποδοσφαιριστής και έπαιζε δύο φορές την εβδομάδα, αλλά σταμάτησε λόγω προβλημάτων στην πλάτη.

Στο βιβλίο του Determined: A Science of Life Without Free Will, ο Σαπόλσκι συζήτησε τις προσωπικές του εμπειρίες με την κατάθλιψη, αποκαλύπτοντας την πολυπλοκότητα της ζωής με την πάθηση, ενώ παράλληλα τόνισε στιγμές ανακούφισης που παρέχει η φαρμακευτική αγωγή.

## Διαλέξεις
* https://www.youtube.com/watch?v=NNnIGh9g6fA

## Σχεδιαγράμματα
* http://cmapspublic3.ihmc.us/rid=1M6F4D6C3-197HD4D-2ZH/Sapolsky%20Stress%20(stroke%20kit).cmap

## Παραπομπές


Κατηγορία:Αμερικανοί ενδοκρινολόγοι
Κατηγορία:Αμερικανοί νευροεπιστήμονες
Κατηγορία:Αμερικανοί άθεοι
Αγαθαρχίδης ο Σάμιος

Ο **Αγαθαρχίδης ο Σάμιος**, ιστορικός άγνωστης εποχής και λοιπών στοιχείων, μνημονεύεται από τον Πλούταρχο ως συγγραφέας μιας περσικής *(Περσικά)* και μιας Φρυγικής *(Φρυγικά)* ιστορίας, καθώς και ενός συγγράμματος *Περί λίθων*.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Σάμιοι
Μουνάτιος ο Τραλλιανός

Ο **Μουνάτιος ο Τραλλιανός**, γραμματικός του 2ου π.Χ. αιώνα επονομαζόμενος *ο κριτικός*, μνημονεύεται από τον Φιλόστρατο ως ένας από τους δασκάλους του Ηρώδου του Αττικού. Φέρεται επίσης ως συγγραφέας ενός υπομνήματος στα ποιήματα του Θεοκρίτου. 

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γραμματικοί
Εθνική Μογγολίας (καλαθοσφαίριση γυναικών)

Η **εθνική ομάδα καλαθοσφαίρισης γυναικών της Μογγολίας** αντιπροσωπεύει τη Μογγολία στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Ομοσπονδίας Καλαθοσφαίρισης της Μογγολίας (Mongolian Basketball Association).

## Συμμετοχή σε διεθνείς διοργανώσεις
Μέχρι σήμερα η Μογγολία δεν έχει συμμετάσχει σε καμία μεγάλη διεθνή διοργάνωση, ενώ η ομοσπονδία της χώρας προσχώρησε σχετικά πρόσφατα στη FIBA.

Θεωρητικά διαθέτει δικαίωμα συμμετοχής στο Ασιατικό Πρωτάθλημα της FIBA Asia, καθώς και στις διοργανώσεις της EABA, θυγατρικής της FIBA Asia για την περιοχή της Ανατολικής Ασίας.

Επίσης, το Μακάου διαθέτει δικαίωμα συμμετοχής στους Ασιατικούς Αγώνες και στους Αγώνες Ανατολικής Ασίας υπό τη σκέπη της Διεθνούς Ολυμπιακής Επιτροπής. Η ομάδα μετρά μόλις μία συμμετοχή στους Ασιατικούς Αγώνες, και συγκεριμένα στη διοργάνωση του 2014.

## Κατατάξεις σε διεθνείς διοργανώσεις

; Πορεία σε Ασιατικούς Αγώνες:
:Ακολουθούν οι τελικές θέσεις κατάταξης της Εθνικής Ομάδας της Μογγολίας σε Ασιατικούς Αγώνες: 


## Δείτε επίσης
* Εθνική Μογγολίας (καλαθοσφαίριση ανδρών)

## Παραπομπές


## Πηγές

* Mongolia, ιστορικό στον επίσημο ιστότοπο των αρχείων της FIBA. 

 

Μογγολια
Γυναικων
Μάλακος

Ο **Μάλακος** ήταν ιστορικός της ελληνιστικής εποχής, συγγραφέας μια τοπικής ιστορίας της νήσου Σίφνου *(Σιφνίων Ὥροι)*, από την οποία διασώθηκε ένα μόνον μικρό απόσπασμα στο στ΄ βιβλίο των Δειπνοσοφιστών του Αθηναίου.

Ισχυριζόταν ότι η Έφεσος ιδρύθηκε από πρώην δούλους των Σαμίων: Αρχικά 1.000 από αυτούς επαναστάτησαν εναντίον των κυρίων τους, κατέφυγαν στα βουνά και από εκεί παρενοχλούσαν συνεχώς τους Σαμίους. Μετά έξι χρόνια αψιμαχιών οι Σάμιοι τελικά συνθηκολόγησαν και τους άφησαν ελεύθερους. Οι πρώην δούλοι πέρασαν τότε στην απέναντι ακτή και ίδρυσαν την Έφεσο. Πάντως, ή εκδοχή αυτή του Μαλάκου δεν επιβεβαιώνεται από άλλες αρχαίες πηγές. 

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Διεθνής Γυμνή Ποδηλατοδρομία

Η **Διεθνής Γυμνή Ποδηλατοδρομία** είναι διεθνές κίνημα που ξεκίνησε από το Βανκούβερ του Καναδά το 2004. Συμμετέχουν σε αυτό περισσότερες από 70 πόλεις σε όλο τον κόσμο, στις οποίες διοργανώνεται  σε ετήσια βάση η Γυμνή Ποδηλατοδρομία για την προώθηση του ποδηλάτου ως μέσο μετακίνησης, ενάντια στην κουλτούρα του αυτοκινήτου και την ρύπανση που δημιουργεί, την εξάρτηση από το πετρέλαιο, την οικολογία, την απενοχοποίηση του γυμνού σώματος.

Στην Ελλάδα διοργανώθηκε για πρώτη φορά στη Θεσσαλονίκη την Παρασκευή 27 Ιουνίου του 2008 με την συμμετοχή 100 ποδηλατιστών. Από τότε διοργανώνεται κάθε χρόνο με πολύ μεγάλη επιτυχία με περισσότερους από 2.000 ποδηλάτες. Η Διεθνής Γυμνή Ποδηλατοδρομία πραγματοποιείται κάθε Ιούνιο στη Θεσσαλονίκη.

Η Διεθνής Γυμνή Ποδηλατοδρομία πραγματοποιεί και παράλληλες δράσεις ενημέρωσης για την απελευθέρωση του σώματος και τα πρότυπα ομορφιάς και την ελευθερία έκφρασης.

Η Διεθνής Γυμνή Ποδηλατοδρομία καλεί τους συμμετέχοντας να νοιώσουν ελεύθερα και να έρθουν όσο γυμνοί τολμούν. Όπως τους γέννησε η μητέρα φύση, με body-painting, φυσική διακόσμηση, μαγιό, μάσκες, περούκες, αξεσουάρ, πολύ κέφι και φαντασία.

## Αιτήματα
* Πράσινη πόλη με μητροπολιτικό πάρκο, ελεύθερους καταπράσινους χώρους και βιώσιμη κινητικότητα με πεζοδρομημένο κέντρο, ΤΡΑΜ και Θαλάσσια Συγκοινωνία.
* Νομοσχέδιο για το Ποδήλατο ώστε να εντάσσεται σε όλες τις κυκλοφοριακές μελέτες και υποδομές.
* Οικονομικά κίνητρα για τη χρήση ποδηλάτου με επιδοτήσεις και μειώσεις στο ΦΠΑ.
* Ασφαλές και ολοκληρωμένο δίκτυο  ποδηλατοδρόμων από τις ανατολικές και δυτικές συνοικίες προς το κέντρο.
* Ευνοϊκές ρυθμίσεις στον Κ.Ο.Κ για την διευκόλυνση κυκλοφορίας του ποδηλάτου.
* Σταθμοί ενοικίασης και στάθμευσης ποδηλάτων σε όλη την πόλη.
* Μεταφορά ποδηλάτων στα Μέσα Μαζικής Μεταφοράς (ΟΑΣΘ-ΟΣΕ-ΚΤΕΛ.. ) και στο υπό κατασκευή Μετρό με ειδικό βαγόνι.
* Εκπαιδευτικά προγράμματα για τη διάδοση της χρήσης ποδηλάτου.
* Καθαρή παραγωγή ενέργειας από ανανεώσιμες πηγές, όχι στην πυρηνική ενέργεια.

## Εξωτερικοί σύνδεσμοι

Επίσημες σελίδες:
* Νέα Ιστοσελίδα στην Ελλάδα  www.gymnosophy.gr/nakedbikeridegr/ διοργανωτής: Gymnosophy - φυσιολατρική συλλογικότητα.
* Παλιά Ιστοσελίδα στην Ελλάδα 
* Διεθνής Ιστοσελίδα www.worldnakedbikeride.org

Κατηγορία:Ποδηλασία
Κατηγορία:Βιώσιμη κινητικότητα
Κατηγορία:Γυμνισμός
Κατηγορία:Διαδηλώσεις και διαμαρτυρίες
Κατηγορία:Περιβάλλον
Υπουργείο Πολιτισμού, Παιδείας και Θρησκευμάτων

Το **Υπουργείο Πολιτισμού, Παιδείας και Θρησκευμάτων (Υ.ΠΟ.ΠΑΙ.Θ.)**  (Ιανουάριος - Σεπτέμβριος 2015) ήταν βραχύβιο υπουργείο που
δημιουργήθηκε από την κυβέρνηση του Αλέξη Τσίπρα μετά τη συγχώνευση των υπουργείων Παιδείας και Θρησκευμάτων  και Πολιτισμού και Αθλητισμού.. 

## Παραπομπές


*
Κατηγορία:Πρώην υπουργεία της Ελλάδας
Κουλουράτι

Η Κουλουρίτσα** είναι χωριό στη νότια [[Αλβανία]]. Κατοικείται από μέλη της ελληνικής εθνικής μειονότητας της Αλβανίας. Το χωριό αποκαλείται **Κουλουρίτσα*'.

==Τοποθεσία==
Βρίσκεται ανατολικά των [[Άγιοι Σαράντα|Αγίων Σαράντα]], στην περιοχή "Θεολόγου" (Επαρχία Δίβρης). Εγγύς του βρίσκονται τα χωριά [[Άγιος Ανδρέας Βορείου Ηπείρου|Αγιαντριάς]], [[Γιαννιτσάτι]], [[Δίβρη (Αλβανία)|Δίβρη]], [[Λουψάτι]], [[Μάλτσιανη]] και [[Τσερκοβίτσα]]. Βρίσκεται σε υψόμετρο 689 μέτρων, κτισμένο στους πρόποδες του Διβροβουνίου.

==Ιστορικά στοιχεία==
Στα τέλη του 19ου αιώνα ανήκε διοικητικά στον "[[Καζάς|Καζά]] του [[Δέλβινο|Δελβίνου]]" ενώ ο πληθυσμός του χωριού, σύμφωνα με την [[Οθωμανική Αυτοκρατορία|οθωμανική]] στατιστική του 1895, ήταν 67 κάτοικοι. Το 1913, στον "εθνογραφικό χάρτη της Βορείου Ηπείρου" που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 116 Έλληνες.

==Παραπομπές==
<references />

==Γενικότερη βιβλιογραφία==
* Χαράλαμπος Κίτσος, *Ο Θεολόγος βορείου Ηπείρου και τα γύρω χωριά*, Εκδόσεις *Ο Παλμός της Λεσινίτσας'', Αθήνα 1996

## Εξωτερικοί σύνδεσμοι
* "Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες", ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
* Wikimapia.org - Κουλουράτι

Κατηγορία:Βόρεια Ήπειρος
Κατηγορία:Χωριά του νομού Αυλώνα
Κατηγορία:Φοινίκη (Βόρεια Ήπειρος)
Ωφελιμισμός

Ο **ωφελιμισμός** είναι κανονιστική ηθική θεωρία σύμφωνα με την οποία, σκοπός των πράξεών μας πρέπει να είναι η μεγαλύτερη κατά το δυνατόν ωφέλεια για τον μεγαλύτερο κατά το δυνατόν αριθμό ατόμων. Και λέγοντας “ωφέλεια” οι περισσότεροι από αυτούς τους φιλοσόφους έχουν στο μυαλό τους την ευτυχία ή έστω την ικανοποίηση αυτών που θα καρπωθούν τα αποτελέσματα των πράξεών μας. Κυριότεροι εκπρόσωποί του είναι ο Τζέρεμι Μπένθαμ και ο Τζον Στιούαρτ Μιλλ.

Ο ωφελιμισμός είναι συνεπειοκρατική θεωρία που διαχωρίζεται από τις αρεταϊκές και τις δεοντολογικές ηθικές θεωρίες.

Αδυναμίες του ωφελιμισμού:
Όταν δίνουμε έμφαση στις συνέπειες ή τα αποτελέσματα των πράξεων μας, διαπιστώνουμε ότι αυτή η τακτική μας όχι μόνο δεν αρκεί αλλά ίσως στηρίζει και μια προβληματική αντίληψη περί ηθικής ορθότητας. Αρχικά δεν είναι βέβαιο ότι μπορούμε να προβλέψουμε τα αποτελέσματα των πράξεων μας ώστε να αναζητήσουμε σε αυτά το κριτήριο του ηθικού σωστού. Έπειτα δεν είναι σαφές το πως θα μετρήσουμε την παραγωμενη ωφέλεια για όλους τους ανθρώπους. Δεν συμφωνούν όλοι με το καλό που θέλουμε να πετύχουμε ακόμα κι αν αυτό είναι η ευχαρίστηση και η αποτροπή του πόνου και της δυστυχίας. Υπάρχουν πολλών ειδών ηδονές και λύπες για τις οποίες οι γνώμες διαφέρουν. Οι περισσότεροι ωφελιμιστές τονίζουν ότι σκεφτόμαστε δίκαια εάν υπολογίζουμε το μερίδιο κάθε ατόμου στην ευτυχία αλλά συχνά ξεχνούν ότι μεγαλύτερη σημασία δεν έχει η ικανοποίηση της πλειονότητας μα ο σεβασμός των δικαιωμάτων των πιο ασθενών μειονοτήτων. 
Σε τελική ανάλυση η αποτίμηση των πράξεών μας με βάση τις συνέπειες τους μπορεί να καταλήξει στην αποδοχή της επικίνδυνης αρχής " ο σκοπός αγιάζει τα μέσα ".

## Εξωτερικοί σύνδεσμοι

Κατηγορία:Ηθικές θεωρίες
Κατηγορία:Κοινωνική φιλοσοφία
Κατηγορία:Ηδονισμός
Κατηγορία:Συνεπειοκρατία
Κατηγορία:Σχολές και κινήματα της Ηθικής
Πουέρτο Μάδριν

Το **Πουέρτο Μάδριν** (ισπανικά: *Puerto Madryn*, ισπανική  προφορά ΔΦΑ: [ˈpweɾto ˈmaðɾin]) είναι πόλη στην επαρχία Τσουμπούτ στην αργεντινή Παταγονία. Είναι η πρωτεύουσα του διαμερίσματος Μπιέδμα και έχει περίπου 57.571 κατοίκους σύμφωνα με την τελευταία απογραφή του 2001.

Το Πουέρτο Μάδριν προστατεύεται από το Γκόλφο Νουέβο, το οποίο διαμορφώνεται από τη Χερσόνησο Βαλντές και Πούντα Νίμφας. Είναι ένα σημαντικό κέντρο για τους τουρίστες που επισκέπτονται τα φυσικά αξιοθέατα της Χερσονήσου Βαλντές και της ακτής  

Ένα νέο εμπορικό κέντρο στο κέντρο της πόλης έχει βοηθήσει σημαντικά τον τουρισμό, κάνοντας Πουέρτο Μάδριν ένας ελκυστικότερος τόπος για τους δύο διεθνείς και εσωτερικούς τουρίστες που επισκέπτονται την Παταγονία. Το Πουέρτο Μάδριν είναι αδελφοποιημένο με το Νέβιν, μια μικρή πόλη στη βόρεια Ουαλία.

Το Αεροδρόμιο Ελ Τεουέλτσε βρίσκεται 10 χλμ βορειοδυτικά από το κέντρο της πόλης. Εμπορικές πτήσεις από Μπουένος Άιρες, Ουσουάια, και άλλες πόλεις της Αργεντινής είναι διαθέσιμες

Η πόλη βρίσκεται στο Τσουμπούτ στο Γκόλφο Νουέβο.

Η πόλη ιδρύθηκε στις 28 Ιουλίου 1865, όταν 150 ουαλοί μετανάστες κατέφθασαν, οι οποίοι ονόμασαν το φυσικό λιμένα Porth Madryn προς τιμήν του Σερ Λοβ Τζόουνς-Πάρι, του οποίου το υποστατικό στην Ουαλία ονομάστηκε "Μάντριν"

## Εικόνες

Αρχείο:Cerca de Puerto Madryn.jpg|Άποψη του Πουέρτο Μάδριν από τον κόλπο
Αρχείο:Puerto Madryn, Patagonia.jpg|Ακτή του Πουέρτο Μάδριν
Αρχείο:Pingüinera en Puerto Madryn.jpg|Πληθυσμός των πιγκουίνων κοντά στην ακτή


## Εξωτερικοί σύνδεσμοι
* 
* Δημοτικές πληροφορίες: στατιστικά στοιχεία 
* Επίσημη ιστοσελίδα του Δήμου του Πουέρτο Μάδριν 

Κατηγορία:Πόλεις της Αργεντινής
Πείθων (αποσαφήνιση)

Με το αρχαίο ελληνικό όνομα **Πείθων** ήταν γνωστοί οι:

*Πείθων (σατράπης), 4ος αιώνας π.Χ., από την Εορδαία της δυτικής Μακεδονίας, ένας από τους σωματοφύλακες του Μέγα Αλέξανδρου, και αργότερα σατράπης της επαρχίας της Μηδίας ως ένας από τους διαδόχους της αυτοκρατορίας
*Πείθων του Αγήνωρα, 4ος αιώνας π.Χ., ήταν αξιωματικός του Μεγάλου Αλεξάνδρου στην Ινδία, σατράπης της Βαβυλωνίας από το 316 μέχρι τον θάνατο του
*Πείθων ο Καταναίος, 4ος αιώνας π.Χ., δραματικός ποιητής
Χαλάιμπ

Η **Χαλάιμπ** (*[[αραβικά]] : حلايب*) είναι κωμόπολη και λιμένας της Ερυθράς θάλασσας στο Τρίγωνο της Χαλάιμπ που διεκδικείται εξίσου από την Αίγυπτο και το Σουδάν, ενώ σήμερα ελέγχεται ντε φάκτο από την Αίγυπτο. Βρίσκεται κοντά στην αρχαία μεσαιωνική πόλη Αϊντάμπ.

Όταν, το 1899, διευθετήθηκαν τα σύνορα των δύο χωρών, η Χαλάιμπ ανήκε στην Αίγυπτο αλλά το 1902 μια νέα διευθέτηση η πόλη δόθηκε στο Σουδάν. Από τότε η κάθε χώρα δέχεται τη συμφωνία που της δίνει την περιοχή. 

## Παραπομπές


Κατηγορία:Αμφισβητούμενες περιοχές
Κατηγορία:Πόλεις της Αιγύπτου
Κατηγορία:Λιμένες της Αιγύπτου
Κατηγορία:Πόλεις του Σουδάν
Νάντια Κοντογεώργη

μικρογραφία|Η Κοντογεώργη στην παράσταση "Αναζητώντας τον Αττίκ" το 2018
Η **Νάντια (Αδαμαντία) Κοντογεώργη** (Αθήνα, 5 Σεπτεμβρίου 1983) είναι Ελληνίδα ηθοποιός, παρουσιάστρια και τραγουδίστρια.

Μεγάλωσε στην Αθήνα, καταγόμενη από τα Καλάβρυτα. Ο πατέρας της είναι ο Παναγιώτης Κοντογεώργης και ο αδελφός της ο Θανάσης Κοντογεώργης.

Αποφοίτησε από το κολλέγιο Αθηνών και εισήχθη στη Νομική Σχολή Αθηνών αλλά την εγκατέλειψε καθώς ασχολήθηκε με την υποκριτική. Είναι απόφοιτη της Δραματικής Σχολής του Εθνικού Θεάτρου. Παρακολούθησε σεμιναριακά μαθήματα στο Πανεπιστήμιο του Χάρβαρντ. 

Το ντεμπούτο της στην τηλεόραση το έκανε σε ηλικία δεκατεσσάρων ετών, στη σειρά «Δανεικός Πατέρας». Ακολούθησε το 2005 η συμμετοχή της στη σειρά «Έρωτας». Τη σεζόν 2014-2015 πρωταγωνίστησε στην τηλεοπτική σειρά Κάτω Παρτάλι του τηλεοπτικού σταθμού Mega, η οποία διακόπηκε λόγω οικονομικών δυσκολιών. Την τηλεοπτική σεζόν 2016-17 πρωταγωνίστησε στη σειρά Μην αρχίζεις τη μουρμούρα του τηλεοπτικού σταθμού Alpha.

Θεατρικά έχει συμμετάσχει στις παραστάσεις «Θα σε πάρω να φύγουμε» (2013), «Πράματα και θάματα» (2013-2014), «Ο βιολιστής στη στέγη» (2005), «Chicago» (2012), για το οποίο μάλιστα υπήρξε υποψήφια το 2014 για το * Βραβείο Μελίνα Μερκούρη* (τιμητική διάκριση για τις γυναίκες ηθοποιούς) για την ερμηνεία της, όπως και πολλές άλλες. Τη σεζόν 2014-2015 πρωταγωνίστησε στο μιούζικαλ «Η Μελωδία της Ευτυχίας», σε σκηνοθεσία Θέμιδας Μαρσέλλου..

## Τηλεόραση

## Θέατρο

## Παραπομπές


## Εξωτερικοί σύνδεσμοι
*Άρθρο για τη Νάντια Κοντογεώργη στο Tlife.gr

Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Ελληνίδες τηλεπαρουσιάστριες
Λευτέρης Παπαπέτρου

Ο **Λευτέρης Παπαπέτρου** είναι θεατρικός συγγραφέας και σεναριογράφος. Το πραγματικό του όνομα είναι **Θοδωρής Πετρόπουλος**. Έχει χρησιμοποιήσει επίσης και το ψευδώνυμο **Πέτρος Θεοδώρου**.

## Έργα
### Τηλεόραση
* ''Πάτερ Ημών'' (1994-1996) ANT1, σε συνεργασία με τον Αλέξανδρο Ρήγα
* *[[Ντόλτσε Βίτα]]* (1995-1997) MEGA, σε συνεργασία με τον Αλέξανδρο Ρήγα
* ''Εγκλήματα'' (1998-2000)  ANT1
* ''Είσαι Το Ταίρι Μου'' (2001-2002) MEGA
* *[[Κάτω Παρτάλι]]* (2013-2015) MEGA
* ''Στο Καλό Γλυκιά Μου Συμπεθέρα'' (2016-2017) ANT1
* *[[Τα Φαντάσματα|Τα φαντάσματα]]*  (2025-σήμερα) STAR, διασκευή της σειράς *Ghosts* του BBC 

### Θέατρο
Το 2003 έγραψε το πρώτο του θεατρικό έργο, *[[Οι τελευταίες μέρες της Πομπηίας]]*, το οποίο ανέβηκε στο θέατρο Εμπορικόν, ενώ το 2009 συνυπέγραψε μαζί με τον Θοδωρή Αθερίδη και τον Παντελή Καναράκη το έργο, *[[Θέλει η Ελλάδα να κρυφτεί]]*, που ανέβηκε στο θέατρο Αλίκη. Από τη δεκαετία του 1990, μεταφράζει και διασκευάζει κάθε σεζόν πολλά θεατρικά έργα τα περισσότερα από τα οποία τυγχάνουν της μεγάλης αποδοχής του κοινού.

Μερικά από αυτά είναι:
* Αναμείνατε στο ακουστικό σας
* Σεσουάρ για δολοφόνους
* Σύζυγος αλλεργιολόγου
* Ψέμα στο ψέμα
* Σ' αγαπώ, σε λατρεύω, χωρίζουμε
* Το μαγαζάκι του τρόμου
* Δυο τρελοί τρελοί παραγωγοί σε συνεργασία με τον Σταμάτη Φασουλή.
* Κορίτσια ημερολογίου
* Ο Άνθρωπος της Βροχής
* Νοέμβριος
* Αχ αυτά τα φαντάσματα
* Γυάλινος Κόσμος
* Ντόλλυ η προξενήτρα
* Γυναίκες στα πρόθυρα νευρικής κρίσης
* Μια τρελή τρελή σαραντάρα
* Ψύλλοι στ' αυτιά
* Ούτε γάτα, ούτε ζημιά
* Κουρδιστό πορτοκάλι
* Για όνομα...
* Η συμμορία των πέντε
* Μαμά Ρόζα

## Παραπομπές


## Εξωτερικοί σύνδεσμοι
* στην IMDb

Κατηγορία:Έλληνες συγγραφείς του 21ου αιώνα
Κατηγορία:Έλληνες σεναριογράφοι
Αΐν Σούχνα

Η **Αΐν Σούχνα** (*[[αραβικά]] : العين السخنة, μτφ : καυτό μάτι*) είναι πόλη και λιμένας της Ερυθράς θάλασσας στο Κυβερνείο Σουέζ στη δυτική ακτή της Ερυθράς θάλασσας και στον κόλπο του Σουέζ. Απέχει 55 χλμ από το Σουέζ και 120 χλμ από το Κάιρο.

## Ιστορία
Ανασκαφές του αρχαιολόγου Μαχμούντ Αμπντ ελ Ρασίγκ το 1999 ανέδειξαν μία άγνωστη Φαραωνική αρχαία πόλη και λιμένας. Ο λιμένας πιστεύεται ότι χρησιμοποιούνταν κυρίως για μεταφορά στη απέναντι πλευρά του κόλπου στη χερσόνησο του Σινά. Έχουν βρεθεί αιγυπτιακές επιγραφές και στοές σκαμμένες στις πλαγιές λόφου που χρησίμευαν σαν αποθηκευτικοί χώροι. 

## Κλίμα
Το σύστημα ταξινόμησης κλίματος Κέππεν-Γκάιγκερ χαρακτηρίζει το κλίμα της ως καυτή έρημο (BWH), καθώς και το υπόλοιπο της Αιγύπτου.

## Παραπομπές


Κατηγορία:Πόλεις της Αιγύπτου
Κατηγορία:Λιμένες της Αιγύπτου
Κατηγορία:Πόλεις της Αρχαίας Αιγύπτου
Καραγκούνης

Η ονομασία «**Καραγκούνης**» μπορεί να αναφέρεται σε:

*Μέλος των Καραγκούνηδων

*Άτομα με το επώνυμο «Καραγκούνης»
**Γεώργιος Καραγκούνης, χημικός
**Γιώργος Καραγκούνης, ποδοσφαιριστής
**Θανάσης Καραγκούνης, ποδοσφαιριστής
**Κωνσταντίνος Καραγκούνης, πολιτικός
Σιμπίν ελ Κανατίρ

Η **Σιμπίν ελ Κανατίρ** (*[[αραβικά]] : شبين القناطر*) είναι πόλη της Αιγύπτου στο Κυβερνείο Καλγιούμπια στο Δέλτα του Νείλου. Απέχει 25 χλμ από το Κάιρο κι έχει πληθυσμό 56.030 κατοίκους ( 2006 ).

Στην αρχαιότητα ονομαζόταν *Tai-Ta-Hout*. Το σημερινό της όνομα το πήρε κατά την αραβική περίοδο και σημαίνει "καμπυλωτή γέφυρα" από τις πολλές γέφυρες αυτού του είδους που κατασκευάστηκαν στον Νείλο αυτή την περίοδο. 

## Αναφορές
* Шибин-эль-Канатир // Энциклопедический словарь Брокгауза и Ефрона: В 86 томах (82 т. и 4 доп.). — СПб., 1890—1907.

## Παραπομπές


Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Nibble

Στην πληροφορική ένα **nibble** (γνωστό και ως nybble ή nyble ώστε να μοιάζει ηχητικά με το byte) ονομάζεται ένα δεκαεξαδικό ψηφίο των 4 bit (δηλαδή τα μισά ψηφία του byte). Σε 4 bit μπορούν να αναπαρασταθούν 2^4=16 διαφορετικές τιμές, έτσι ένα nibble αντιστοιχίζεται σε ένα δεκαεξαδικό ψηφίο (ονομάζεται hex digit ή ακόμη και "hexit"). 

## Πίνακας των nibbles
Τα δεκαέξι nibbles και οι αντιστοιχήσεις σε άλλα αριθμητικά συστήματα:

Για να μετατρέψουμε ένα δυαδικό αριθμό σε δεκαεξαδικό (ή και το ανάποδο), χωρίζουμε τα bits σε τετράδες (δηλαδή nibbles) και στην συνέχεια με βάση τον παραπάνω πίνακα μετατρέπουμε το κάθε nibble στο αντίστοιχο ψηφίο του δεκαεξαδικού. 

## Παραπομπές


Κατηγορία:Δυαδική αριθμητική
Καραγκούνηδες

Οι **Καραγκούνηδες** ή **Καραγκούνοι** είναι Ελληνική πληθυσμιακή ομάδα που παλαιότερα κατοικούσε στα πεδινά της δυτικής Θεσσαλίας.

## Ονομασία και προέλευση

Ο Αλέξανδρος Φιλαδελφεύς και ο Νικόλαος Γεωργιάδης, ετυμολογούν τη λέξη Καραγκούνηδες από τη μέλαινα διφθέρα (= μαύρη γούνα). Κατά τον Αντώνη Ρίζο, η προέλευση της ονομασίας είναι αμιγώς τουρκική. Ο Γιώργης Έξαρχος αναφέρει δύο επιπλέον ετυμολογήσεις· από τις τουρκικές λέξεις *καρά* (= μαύρος) και *Γιουνάν* (=Έλληνας) που εξελίχθηκε σε Καραγκούνηδες, και από τη βλάχικη λέξη *Γκερκούνιοι* (= Έλληνες) που εξελίχθηκε σε Γκαρκούνοι και μετέπειτα σε Καραγκούνοι.

Κατά τον Ρίζο οι Καραγκούνηδες της νοτιοδυτικής Θεσσαλίας είναι εξελληνισμένοι Αρβανίτες, οι οποίοι στις αρχές του 14ου αιώνα είχαν εποικίσει τη περιοχή και την υπόλοιπη κεντρική Ελλάδα. Με τον ισχυρισμό αυτό διαφωνεί η Σοφία Αλευρά-Κόκκαλη που γράφει:

«Οι Καραγκούνηδες και, γενικότερα, οι Θεσσαλοί, δεν έχουν καμιά σχέση με αλβανικά ή αρβανιτοβλάχικα στοιχεία. Οι Θεσσαλοί Καραγκούνηδες, λοιπόν, αποτελούν όχι απλώς ελληνικό φύλο, αλλά ένα από τα αρχαιότερα ελληνικά φύλα, που επιζούν ως τις μέρες μας.»

Οι Καραγκούνηδες της Θεσσαλίας δεν σχετίζονται με την ομώνυμη βλαχόφωνη πληθυσμιακή ομάδα των Καραγκούνηδων ή Αρβανιτόβλαχων της Ακαρνανίας, οι οποίοι χρησιμοποιούν το ενδώνυμο *Ρμένοι* ή *Ρεμένοι*, που ταυτίζεται με το όνομα *Αρμούνοι*, *Αρωμούνοι* ή *Αρμάνοι*.

Οι Εζέ, Α. Καρκαβίτσας, Δ. Αναστασόπουλος, Μ. Καραγάτσης, Μ. Τριανταφυλλίδης και Η. Παπαδήμος, ταυτίζουν τους Καραγκούνηδες με όλους τους πεδινούς αγρότες ή κολίγους της Θεσσαλίας. Μάλιστα, ο Η. Παπαδήμος γράφει ότι οι Έλληνες Βλάχοι, τους αποκαλούν Γκρέτσι. Αναφορές στους Καραγκούνηδες, γίνονται από τους Ν. Κ. Σπάθη, Γ. Α. Βαλταδώρο και Ζ. Σκάρο. 

Τα παλαιότερα χρόνια οι Καραγκούνηδες ζούσαν στον κάμπο της Καρδίτσας, των Φαρσάλων και των Τρικάλων και ήταν κολίγοι.

## Δείτε επίσης
* Φορεσιά της Καραγκούνας

## Παραπομπές



Κατηγορία:Έλληνες ανά εθνοτική ή εθνική καταγωγή
Κατηγορία:Πληθυσμιακές ομάδες της Ελλάδας
Κατάλογος νησιών των Νήσων Φερόες

thumb|Τοπογραφικός χάρτης των νήσων Φερόες

Αυτός είναι ένα κατάλογος των Νήσων Φερόες. Υπάρχουν 18 νησιά, εκ των οποίων το Λίτλα Ντίμουν είναι το μόνο ακατοίκητο. Εκτός από αυτά τα 18 νησιά, υπάρχουν επίσης αρκετές νησίδες και βραχονησίδες.

## Παραπομπές


## Εξωτερικοί σύνδεσμοι
* 


Κατηγορία:Νησιά της Ευρώπης
Φρήντριχ Τίτγεν

Ο **Φρήντριχ Τίτγεν** (γερμ. *Friedrich Tietjen*, 15 Οκτωβρίου 1832 &ndash; 21 Ιουνίου 1895) ήταν Γερμανός αστρονόμος.

Ο Τίτγεν γεννήθηκε στην πόλη Βέστερστέντε, κοντά στο Όλντενμπουργκ της Κάτω Σαξονίας. Ο πατέρας του είχε ένα μικρό αγρόκτημα και, καθώς μετά τον πρόωρο θάνατο του πρωτότοκου αδελφού του ο Φρήντριχ έμεινε ο μεγαλύτερος από τα άλλα 5 αδέλφια του και κληρονόμος της οικογενειακής γης, ο πατέρας του επέμεινε να γίνει αγρότης. Ο Φρήντριχ ωστόσο είχε κλίση στα μαθηματικά και μετά την εργασία του στον αγρό διάβαζε τη νύχτα όποια σχετικά βιβλία μπορούσε να δανειστεί. Ο πατέρας του τελικά πείσθηκε να τον απαλλάξει από μια ζωή αγρότη και κληροδότησε τη γη στον αμέσως επόμενο αδελφό, οπότε ο Φρήντριχ μπόρεσε να πάει γυμνάσιο στο Όλντενμπουργκ και στη συνέχεια φοίτησε στο Καρολίνειο Κολέγιο στο Μπράουνσβαϊγκ και στα πανεπιστήμια του Μπράουνσβαϊγκ και του Γκέτινγκεν, όπου εισάχθηκε στην προχωρημένη ηλικία των 27 ετών. Παρέμεινε στο Γκέτινγκεν επί ένα έτος και μετά πήγε στο Βερολίνο, όπου ξύπνησε μέσα του η αγάπη προς την αστρονομία. Το 1861 έκανε τις πρώτες του αστρονομικές παρατηρήσεις (αστεροειδών και κομητών), το 1862 διορίσθηκε από τον καθηγητή Ένκε δεύτερος βοηθός στο Αστεροσκοπείο του Βερολίνου και το 1865 (όταν ο Φέρστερ διαδέχθηκε τον Ένκε στη διεύθυνση του Αστεροσκοπείου) πρώτος βοηθός. Το 1868 στάλθηκε στην Ασία για να παρατηρήσει την ολική έκλειψη Ηλίου της 18ης Αυγούστου εκείνου του έτους.

Διετέλεσε διευθυντής του «Ινστιτούτου Αστρονομικών Υπολογισμών» (*Astronomisches Rechen-Institut*, ARI) στο Βερολίνο και αρχισυντάκτης του *Berliner Jahrbuch* από το 1874 έως τον θάνατό του το 1895. Από την ανάληψη των νέων αυτών καθηκόντων και μετά έπαυσε ουσιαστικά τις αστρονομικές παρατηρήσεις και στράφηκε στη θεωρία και στους υπολογισμούς.

Ο Φρήντριχ Τίτγεν ανεκάλυψε έναν από τους εκατό πρώτους αστεροειδείς που ανακαλύφθηκαν, τον αστεροειδή 86 Σεμέλη, στις 4 Ιανουαρίου 1866, ενώ παρατηρούσε την προσφάτως ανακαλυφθείσα 85 Ιώ. Η Σεμέλη υπήρξε ο μοναδικός αστεροειδής που ανεκάλυψε ο Τίτγεν. Πραγματοποίησε επίσης πολλές φασματοσκοπικές παρατηρήσεις, στα πρώτα χρόνια της αστρονομικής φασματοσκοπίας: Το 1872 ανίχνευσε την εντονότερη γραμμή στο φάσμα του ζωδιακού φωτός σε όλες τις διευθύνσεις στην ουράνια σφαίρα και το 1873 ανίχνευσε τις ευρείες γραμμές των υδρογονανθράκων στο φάσμα του Κομήτη του Ένκε με ένα φασματοσκόπιο σχεδιασμένο ειδικά για αυτό τον σκοπό.

## Παραπομπές

## Πηγές &ndash; εξωτερικοί σύνδεσμοι
* Hermann Ries: «Der Astronom Friedrich Tietjen» στο: *Chronik der Gemeinde Westerstede*, Plois Verlag, Westerstede 1973, σελ. 258f.
* Νεκρολογία στο ''Monthly Notices of the Royal Astronomical Society, τόμος 56 (1896)

Κατηγορία:Γερμανοί αστρονόμοι
Κατηγορία:Αστρονόμοι του 19ου αιώνα
Βακιρτζής

Το ελληνικό επώνυμο **Βακιρτζής** (που ετυμολογικά προέρχεται από την τουρκική λέξη bakırçi = χαλκουργός, κατασκευαστής χάλκινων σκευών) μπορεί να αναφέρεται σε κάποιο από τα παρακάτω πρόσωπα:

* Γιώργος Βακιρτζής (1923-1988), ζωγράφος
* Ιωάννης Δ. Βακιρτζής (1878-1950), δημοσιογράφος, ιστοριοδίφης και εκπαιδευτικός

* Χρυσούλα Βακιρτζή, ποιήτρια και συγγραφέας

## Δείτε επίσης
* Λίντα Αντωνιάδου-Βακιρτζή (γενν. 1935), ζωγράφος και διακοσμήτρια
Λιάνα Σουβαλτζή

Η **Λιάνα Σουβαλτζή** είναι ελληνίδα αρχαιολόγος. Σπούδασε αρχαιολογία στο Πανεπιστήμιο Αθηνών και πραγματοποίησε αρχαιολογικές έρευνες με τη χρηματοδότηση του συζύγου της.
## Βιογραφία
Το 1989, ενώ πραγματοποιούσε ανασκαφές στην όαση Σίβα, η Σουβαλτζή έκανε μία ανακοίνωση σε συνέδριο Αιγυπτιολογίας ισχυριζόμενη ότι είχε ανακαλύψει ένα μακεδονικό τάφο. Επρόκειτο για έναν ελληνορωμαϊκό ναό του 1ου μ.Χ. αιώνα, που ήταν γνωστός από Ευρωπαίους περιηγητές και είχε ανασκαφεί τη δεκαετία του 1930 από τον Αιγύπτιο αρχαιολόγο Αχμέτ Φάκρυ. Η ανακοίνωσή της δεν έτυχε ευμενούς υποδοχής και την ίδια τύχη είχαν και οι ανακοινώσεις της στον Αιγυπτιακό και τον Ελληνικό τύπο το 1992.

Τρία χρόνια αργότερα, ανακοίνωσε ότι είχε βρει τον τάφο του Μεγάλου Αλεξάνδρου. Απέρριψε τις γραμματειακές πηγές της αρχαιότητας που ισχυρίζονται ότι ο Αλέξανδρος είχε ταφεί στην Αλεξάνδρεια, βασισμένη στα ευρήματα της ανασκαφής της, ανάμεσα στα οποία τρεις πλάκες ασβεστόλιθου με επιγραφές στα ελληνικά, από τις οποίες απέδωσε μία στον Πτολεμαίο και μία στον Τραϊανό. Μελετητές από όλο τον κόσμο αντιτάχθηκαν στους ισχυρισμούς της Σουβαλτζή. Η ελληνίδα ειδικός Όλγα Παλαγγιά ισχυρίστηκε ότι η επιγραφή που αποδιδόταν στον Πτολεμαίο είναι πλαστή. Μια ομάδα αρχαιολόγων της ελληνικής κυβέρνησης υπό το γενικό γραμματέα του υπουργείου πολιτισμού επισκέφτηκαν την τοποθεσία. Χωρίς να δώσει κάποια αιτιολογία, η Σουβαλτζή αρνήθηκε να δείξει στην ομάδα το ημερολόγιο της ανασκαφής και δεν τη συνόδευσε στην επίσκεψή της στην τοποθεσία. Η ομάδα των Ελλήνων αρχαιολόγων κατέληξε ότι δεν υπήρχαν στοιχεία ότι είχε βρεθεί ο τάφος του Αλεξάνδρου: δεν ήταν βέβαιο ότι το κτίσμα ήταν ναός και τα θραύσματα των επιγραφών που τους επιδείχθηκαν χρονολογούνταν από την περίοδο της Ρωμαϊκής κατάκτησης. Αργότερα, ειδικοί απέδειξαν ότι και οι τρεις επιγραφές αποτελούσαν μέρος ενός αναθήματος από την εποχή του Τραϊανού. Εξαιτίας του σκανδάλου που δημιουργήθηκε, οι αιγυπτιακές αρχές αρνήθηκαν να ανανεώσουν την ανασκαφική άδεια της Σουβαλτζή μετά το 1996. Οι υποστηρικτές της ισχυρίζονται ότι στην υπόθεση αναμείχθηκε ο Έλληνας πρωθυπουργός, Κώστας Σημίτης. Η Σουβαλτζή ισχυρίζεται ότι ήταν θύμα μιας ανθελληνικής συνωμοσίας της ελληνικής κυβέρνησης.

Η Σουβαλτζή κατηγορήθηκε ότι έτρεφε ακραία εθνικιστικά συναισθήματα και ότι, ηθελημένα ή όχι, η εργασία της έγινε αφορμή άσκησης πολιτικής στο Μακεδονικό ζήτημα. Ο Βρετανός αρχαιολόγος Νίκολας Σώντερς χαρακτήρισε την υπόθεση «κωμική».

Το 2002 εκδόθηκε από τις εκδόσεις Γεωργιάδη το βιβλίο της  «Ο τάφος του Μεγάλου Αλεξάνδρου στην όαση Σίουα». Η Σουβαλτζή κατηγορήθηκε ότι στο βιβλίο χρησιμοποιούσε πληροφορίες του Φακρύ, δίχως να το αναγνωρίζει.

Το 2003 η Σουβαλτζή συμμετείχε σε εκδήλωση του ελληνικού ακροδεξιού χώρου για τον Μέγα Αλέξανδρο, μαζί με τον Μάκη Βορίδη, τον Δημοσθένη Λιακόπουλο, τον Κώστα Πλεύρη, τον Γιώργο Καρατζαφέρη και τον Άδωνι Γεωργιάδη.

## Παραπομπές


## Βιβλιογραφία
*

## Εξωτερικοί σύνδεσμοι
* 

Κατηγορία:Έλληνες αρχαιολόγοι
Καρωτίδα

Ο όρος καρωτίδα μπορεί να αναφέρεται στις επόμενες αρτηρίες:

*Κοινή καρωτίδα, η οποία στη συνέχεια διχάζεται στην
*Έσω καρωτίδα
*Έξω καρωτίδα
Φελίπε Σαντάνα

Ο **Φελίπε Αουγκούστο Σαντάνα** (πορτογαλικά: *Felipe Augusto Santana*, Ρίο Κλάρο, Βραζιλία, 17 Μαρτίου 1986-) είναι Βραζιλιάνος επαγγελματίας ποδοσφαιριστής που αγωνίζεται ως κεντρικός αμυντικός.

## Καριέρα
### Φιγκεϊρένσε
Ο Σαντάνα ξεκίνησε την ποδοσφαιρική του καριέρα σε ηλικία 10 ετών, όταν και εντάχθηκε στην Φιγκεϊρένσε. Σε ηλικία 20 ετών υπέγραψε το πρώτο του επαγγελματικό συμβόλαιο. Το ντεμπούτο του, όμως, με την ομάδα της Φιγκεϊρένσε, στις 3 Μαΐου 2007 δεν ήταν επιτυχημένο, καθώς η ομάδα του έχασε 6-3 από την Ατλέτικο Παραναένσε. 

### Μπορούσια Ντόρτμουντ
Στις 16 Μαΐου 2008, ο Σαντάνα υπέγραψε συμβόλαιο ύψους 2 εκατομμυρίων ευρώ και ισχύος 5 έτη, με την Μπορούσια. Η αρχική του συμμετοχή ήταν μικρή. Και υπήρξε φημολογία ότι θα αποχωρήσει νωρίτερα από την ομάδα, ωστόσο υπήρξε επέκταση του του συμβολαίου έως το 2014. Παρόλα αυτά, το ντεμπούτο του με τη φανέλα της Μπορούσια το έκανε στις 21 Σεπτεμβρίου 2011, εναντίον της Χόφενχαϊμ 1899 πετυχαίνοντας μάλιστα και το πρώτο του γκολ.

Αύξηση συμμετοχής, γνώρισε μετά από τους τραυματισμούς 2 συμπαικτών του τού Ματς Χούμελς και του Νέβεν Σούμποτιτς, ενώ εκείνη τη σεζόν, όπου η ομάδα του είχε πάει έως και τον τελικό του Τσάμπιονς Λιγκ, του πιστώθηκε σημαντικός ρόλος, μετά από αυτά τα γεγονότα. Σε αυτήν την πορεία της Μπορούσια, ο Σαντάνα, κατάφερε και πέτυχε ένα πολύ σημαντικό γκολ κόντρα στης Μάλαγα, στις 9 Απριλίου 2013, στα τελευταία λεπτά του αγώνα. Απόρροια του γκολ αυτού ήταν η νίκη και η πρόκριση της ομάδας του στην ημιτελική φάση του Τσάμπιονς Λιγκ. 

Μολαταύτα, ελέω γενικότερου μικρού χρόνου συμμετοχής, ο παίχτης θέλησε να φύγει από την Μπορούσια Ντόρτμουντ. 

### Σάλκε 04
Στις 28 του Μάη 2013 υπέγραψε συμβόλαιο με τη Σάλκε, το οποίο ισχύει έως στις 30 Ιουνίου 2016.

Στις 30 Ιανουαρίου 2015, δόθηκε δανεικός στον Ολυμπιακό, έως το καλοκαίρι του ίδιου έτους.

## Παραπομπές


## Εξωτερικοί σύνδεσμοι
*zerozero.pt (προτογαλικά)
*Guardian Stats Centre

Κατηγορία:Βραζιλιάνοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Φιγκεϊρένσε Φουτεμπόλ Κλούμπε
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές ΦΚ Σάλκε 04
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές ΦΚ Κουμπάν Κρασνοντάρ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Ατλέτικο Μινέιρο
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στην Ελλάδα
Γωβιός

Ο **Γωβιός** είναι γένος ψαριών του γλυκού νερού που ανήκει στην οικογένεια των Γωβιιδών και αριθμεί πολυάριθμα είδη.

## Εξωτερικά Χαρακτηριστικά

Τα περισσότερα είδη Γωβιών είναι σχετικά μικρού μεγέθους και μόνο σε πολύ σπάνιες περιπτώσεις ξεπερνούν τα 25 εκατοστά. Έχουν μακρουλό σώμα, με μεγάλη ελαφρώς πεπιεσμένη κεφαλή. Επίσης, έχουν χοντρά χείλη, μάτια που προεξέχουν και το πρώτο από τα δύο ραχιαία πτερύγια είναι αγκαθωτό, ενώ το ουραίο στρογγυλό.Τα περισσότερα είδη γωβιών έχουν χρώματα αντίστοιχα με το περιβάλλον στο οποίο κινούνται δηλαδή , κυριαρχεί το καφέ χρώμα στα περισσότερα είδη γωβιού.

## Διατροφή

Οι γωβιοί συνήθως τρέφονται με έντομα, προνύμφες και οστρακόδερμα.

## Τόπος Διαβίωσης

Είναι εξαπλωμένος σε ολόκληρη την Ευρώπη. Τα περισσότερα είδη γωβιού ζουν στη θάλασσα, ενώ άλλα σε υφάλμυρα ή γλυκά νερα.Τα περισσότερα είδη γωβιού ζουν σε μεικτούς βυθούς με χαμηλές πέτρες,χαλίκια ,λιβάδια Ποσειδωνίας και κάποιες φορές συναντάται σε αποκλείστηκαν αμμώδεις βυθούς.

## Πηγές

* https://web.archive.org/web/20121223203201/http://www.fishingtarget.com/greek/gobios.html
* Εγκυκλοπαίδεια "Νεα Δομή", Εκδόσεις «ΔΟΜΗ», Αθήνα, 1996, τόμος 9

Κατηγορία:Ψάρια γλυκών υδάτων
Ροζέτα

μικρογραφία|Η Ροζέτα
μικρογραφία|Η Στήλη της Ροζέτας
Η **Ροζέτα** *μτφ : μικρό τριαντάφυλλο* (*[[αραβικά]] : رشيد, Ρασίντ, μτφ : οδηγός*) είναι πόλη και λιμένας της Αιγύπτου στο Δέλτα του Νείλου. Απέχει 65 χλμ από την Αλεξάνδρεια. Διοικητικά ανήκει στο Κυβερνείο Μπεχέιρα κι έχει περίπου 60,000 κατοίκους.

## Ιστορία
Κατά τη διάρκεια του Μέσου Βασιλείου υπήρχε στην πόλη ναός του Άμμωνα. Την εποχή των Πτολεμαίων ονομαζόταν **Βολβιτίνη** που κατά τον Ηρόδοτο ήταν το όνομα μιας από τα επτά εκβολές του Νείλου. Από αυτή την εποχή προέρχεται η Στήλη της Ροζέτας ένας γρανίτης με σκαλισμένο επάνω του κείμενο σε ιερογλυφικά και αρχαία ελληνικά που χρονολογείται από το 196 π.Χ, το γεγονός της διπλής γραφής βοήθησε μετέπειτα στην αποκρυπτογράφηση των ιερογλυφικών. Επανιδρύθηκε πάνω στα ερείπια της Βολβιτίνης τον 9ο αιώνα κι είχε ανάπτυξη μετά την παρακμή της Αλεξάνδρειας, κατά τη Οθωμανική κατάκτηση το 1517. Το 850 οι Αβασσίδες κατασκεύασαν ένα φρούριο όπου γύρω από αυτό αναπτύχθηκε η μεσαιωνική πόλη. Οι Μαμελούκοι το 1479 κατασκεύαζαν ένα κάστρο γνωστό σήμερα ως Φορτ Τζουλιέν. Κατά τη διάρκεια της Ζ΄ Σταυροφορίας οι Γάλλοι σταυροφόροι κατέλαβαν για λίγο την πόλη το 1249.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αιγύπτου
Κατηγορία:Πόλεις της Αρχαίας Αιγύπτου
Κατηγορία:Λιμένες της Αιγύπτου
Γιαννιτσάτι

To **Γιαννιτσάτι** (αλβανικά: *Janicat* ή *Janicati*) είναι ελληνόφωνο χωριό στη Bόρεια 'Ηπειρο. Κατοικείται από μέλη της ελληνικής εθνικής μειονότητας της Αλβανίας. Το χωριό αποκαλείται και **Γιαννιτσάτες**.

## Τοποθεσία
Βρίσκεται ανατολικά των Αγίων Σαράντα, στην περιοχή «Θεολόγου» (Επαρχία Δίβρης). Εγγύς του βρίσκονται τα χωριά Αγιαντριάς, Δίβρη, Κουλουράτι, Λουψάτι, Μάλτσιανη και Τσερκοβίτσα. Βρίσκεται σε υψόμετρο 475 μέτρων.

## Ιστορία
Στα τέλη του 19ου αιώνα ανήκε διοικητικά στον «Καζά του Δελβίνου» ενώ ο πληθυσμός του χωριού, σύμφωνα με την οθωμανική στατιστική του 1895, ήταν 72 κάτοικοι. Το 1913, στον «εθνογραφικό χάρτη της Βορείου Ηπείρου» που συνέταξε το Γενικό Στρατηγείο του Ελληνικού Στρατού, αναφέρεται ότι το χωριό κατοικείται από 78 Έλληνες. Σύμφωνα με έρευνα του Λεωνίδα Καλλιβρετάκη το 1993, το Γιαννιτσάτι κατοικείτο από 97 Έλληνες.

Από το χωριό κατάγονταν οι αδελφές Κατίνα και Αγλαΐα Παπά.

## Παραπομπές


## Βιβλιογραφία
* Χαράλαμπος Κίτσος, *Ο Θεολόγος βορείου Ηπείρου και τα γύρω χωριά*, Εκδόσεις *Ο Παλμός της Λεσινίτσας*, Αθήνα 1996

## Εξωτερικοί σύνδεσμοι
* «Η περιοχή Ριζών-Θεολόγου στη Β. Ήπειρο. Απρόσιτη, επιβλητική και σταθερή στις Ελληνικές αξίες», ιστοσελίδα της Νεολαίας Βορειοηπειρωτών, 12/03/2009 (ανακτήθηκε 03/02/2015)
* Wikimapia.org - Γιαννιτσάτι

Κατηγορία:Βόρεια Ήπειρος
Κατηγορία:Χωριά του νομού Αυλώνα
Κατηγορία:Φοινίκη (Βόρεια Ήπειρος)
Instant Clarity

Το **Instant Clarity** είναι ο πρώτος προσωπικός δίσκος του Γερμανού τραγουδιστή Μίκαελ Κίσκε, ο οποίος κυκλοφόρησε στις 17 Αυγούστου 1996 μέσω της δισκογραφικής εταιρείας "Castle Entertaiment". Το εξώφυλλο του δίσκου δημιουργήθηκε από τον Χιου Γκίλμορ (Hugh Gilmour).

Στο άλμπουμ συμμετείχαν οι Άντριαν Σμιθ (Iron Maiden), Κάι Χάνσεν (ex-Helloween, Gamma Ray) και Κιριάκο Ταράξες ως ειδικοί καλεσμένοι. Το *Instant Clarity* συμπεριλαμβάνει μια ποικιλία από χαρντ ροκ και σοφτ ροκ μουσική, με τα μόνα χέβι μέταλ τραγούδια να είναι τα "The Calling" και "New Horizons", στα οποία συμμετέχουν οι Σμιθ και Χάνσεν. Ένα μουσικό βίντεο για την μπαλαντα "Always" (η οποία αφιερώθηκε στον πρώην ντράμερ των Helloween Ίνγκo Σβίχτενμπεργκ) γυρίστηκε στην Νέα Υόρκη.

Το 2006, το άλμπουμ επανεκδόθηκε απο την Frontiers Records και περιείχε τα επιπλέον κομμάτια "A Song Is Just a Moment", "I Don't Deserve Love", "Sacred Grounds" και "Can't Tell".

## Τραγούδια
1. **Be True to Yourself** *(Κίσκε)* - 4:40
2. **The Calling** *(Κίσκε, Σμιθ)* - 4:00
3. **Somebody Somewhere** *(Κίσκε, Ταράξες)* - 4:39
4. **Burned Out** *(Ταράξες)* - 4:44
5. **New Horizons** *(Κίσκε, Χάνσεν, Σμιθ)* - 4:25
6. **Hunted** *(Κίσκε, Ταράξες)* - 4:25
7. **Always** *(Κίσκε)* - 4:15
8. **Thanx a Lot!** *(Κίσκε)* - 5:25
9. **Time's Passing By** *(Ταράξες)* - 3:46
10. **So Sick** *(Κίσκε)* - 4:30
11. **Do I Remember a Life?** *(Κίσκε, Ταράξες)* - 10:20

## Οι μουσικοί
Οι μουσικοί οι οποίοι συμμετείχαν στις ηχογραφήσεις του "*Instant Clarity*" είναι οι εξής:

* Μίκαελ Κίσκε - φωνητικά, κιθάρα, πλήκτρα
* Κιριάκο Ταράξες - κιθάρα
* Άντριαν Σμιθ - κιθάρα
* Κάι Χάνσεν - κιθάρα
* Τζένς Μένκλ - μπάσο
* Κάι Ρούντι Γουόλκε - τύμπανα

## Πηγές
* Βιογραφία 
* Classic-Rock-Bottom review
* Rockhard review

## Εξωτερικοί σύνδεσμοι
* Η επίσημη ιστοσελίδα του Μίκαελ Κίσκε

Κατηγορία:Δισκογραφία τoυ Μίκαελ Κίσκε
Κατηγορία:Άλμπουμ του 1996
Το Μαγικό Κλειδί (άλμπουμ)

Το ***Μαγικό Κλειδί*** κυκλοφόρησε το 1987 από τη MINOS E.M.I. και αποτελεί την πρώτη εμφάνιση στη δισκογραφία, τόσο του συνθέτη Στέφανου Κορκολή, όσο και του στιχουργού Παρασκευά Καρασούλου, ενώ είναι η δέκατη τρίτη δουλειά της ερμηνεύτριας του δίσκου, Μαρίας Δημητριάδη.

## Συγγραφή και Παραγωγή
Ο δίσκος περιλαμβάνει έντεκα κομμάτια, εκ των οποίων οι στίχοι των περισσότερων γράφτηκαν ενώ ο Παρασκευάς Καρασούλος υπηρετούσε τη θητεία του στο στρατό και μελοποιήθηκαν και ενορχηστρώθηκαν από τον εικοσιεπτάχρονο, τότε, Στέφανο Κορκολή, που είχε ήδη διαγράψει μία σημαντική πορεία ως μουσικός. Την παραγωγή του δίσκου υπογράφει ο Πέτρος Πρωτοπαπαδάκης, την καλλιτεχνική επιμέλεια ο Patrick Marin, και το εξώφυλλο, όπου εμφανίζονται οι τρεις συντελεστές του δίσκου, ο Αντώνης Γιαννακόπουλος.
## Κυκλοφορία και προώθηση
Με την κυκλοφορία του δίσκου, το 1987, ξεχώρισαν τα τραγούδια «Έτσι όπως έμπαινε το φως», «Χάρισμά σου αν το βρεις» και «Το μαγικό κλειδί». Μάλιστα, ο συνθέτης και η ερμηνεύτρια εμφανίστηκαν αρκετές φορές στην τηλεόραση είτε παρουσιάζοντας τα τραγούδια του δίσκου, είτε παίζοντας τραγούδια προηγούμενων δεκαετιών. Αργότερα ακολούθησε και η επανέκδοσή του σε CD.

## Κατάλογος τραγουδιών

Κατηγορία:Δισκογραφία της Μαρίας Δημητριάδη
Κατηγορία:Δισκογραφία του Παρασκευά Καρασούλου
Κατηγορία:Δισκογραφία του Στέφανου Κορκολή
Κατηγορία:Άλμπουμ του 1987